Joann Lõssov
Joann Lõssov (10. september 1921 Tallinn – 3. august 2000 Tallinn) oli Eesti korvpallur, treener ja spordipedagoog. Lõssov oli 1947–1952 Nõukogude Liidu korvpallikoondise kapten ja mängujuht. 1947. ja 1951. aastal tuli ta koondisega Euroopa meistriks ning 1952. aasta suveolümpiamängudel võitis hõbemedali. 1951–1957 oli ta Nõukogude Liidu Olümpiakomitee liige. Lõssov oli 1944–1953 Tallinna Kalevi treener ning 1953–1958 Nõukogude Liidu naiste korvpallikoondise vanemtreener.